CELEX: 62011TO0531
Language: el
Date: 2012-06-21 00:00:00
Title: Διάταξη του Γενικού Δικαστηρίου (δεύτερο τμήμα) της 21ης Ιουνίου  2012. # Hamas κατά Συμβούλιο της Ευρωπαϊκής Ενώσεως. # Προσφυγή ακυρώσεως - Περιοριστικά μέτρα στο πλαίσιο της καταπολεμήσεως της τρομοκρατίας - Εκκρεμοδικία. # Υπόθεση T-531/11.

Διάταξη του Γενικού Δικαστηρίου (δεύτερο τμήμα) της 21ης Ιουνίου 2012 —Hamas κατά Συμβουλίου
      (Υπόθεση T-531/11)
      «Προσφυγή ακυρώσεως — Περιοριστικά μέτρα στο πλαίσιο της καταπολεμήσεως της τρομοκρατίας — Εκκρεμοδικία»
      1.                     Ένδικη διαδικασία — Ένσταση εκκρεμοδικίας — Ταυτότητα διαδίκων, αντικειμένου και λόγων ακυρώσεως των δύο προσφυγών — Απαράδεκτο
            της δεύτερης προσφυγής (βλ. σκέψη 15)
      2.                     Ένδικη διαδικασία — Αιτήματα της προσφυγής — Προσαρμογή κατά τη διάρκεια της δίκης — Εξομοίωση με άσκηση προσφυγής διά της καταθέσεως
            εισαγωγικού της δίκης εγγράφου (βλ. σκέψη 16)
      Αντικείμενο 
      
         
               Αρχικώς, προσφυγή ακυρώσεως του εκτελεστικού κανονισμού (ΕΕ) 687/2011 του Συμβουλίου, της 18ης Ιουλίου 2011, σχετικά με την
                  εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων
                  προσώπων και οντοτήτων με σκοπό την καταπολέμηση της τρομοκρατίας, και για την κατάργηση των εκτελεστικών κανονισμών (ΕΕ)
                  610/2010 και (ΕΕ) 83/2011 (ΕΕ L 188, σ. 2), και της αποφάσεως 2011/430/ΚΕΠΠΑ του Συμβουλίου, της 18ης Ιουλίου 2011, σχετικά
                  με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ,
                  για την εφαρμογή ειδικών μέτρων για την καταπολέμηση της τρομοκρατίας (ΕΕ L 188, σ. 47), στο μέτρο που το όνομα της προσφεύγουσας
                  οργανώσεως διατηρείται στον κατάλογο προσώπων, ομάδων και οντοτήτων επί των οποίων εφαρμόζεται η δέσμευση κεφαλαίων και οικονομικών
                  πόρων που προβλέπεται στο πλαίσιο της καταπολεμήσεως της τρομοκρατίας.
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή ως προδήλως απαράδεκτη.
               
            
         
                  2)
               
               
                  
               
               
                  	Παρέλκει η απόφανση επί του αιτήματος παρεμβάσεως της Ευρωπαϊκής Επιτροπής.
               
            
         
                  3)
               
               
                  
               
               
                  	Η Hamas φέρει τα δικαστικά έξοδά της καθώς και τα έξοδα του Συμβουλίου της Ευρωπαϊκής Ένωσης.